b'\n_START_ARTICLE_\nAmpuma-ase\n_START_PARAGRAPH_\nAmpuma-ase on ase, jota k\xc3\xa4ytet\xc3\xa4\xc3\xa4n ampumiseen eli ammuksen, nuolen tai vastaavan saattamiseen nopeaan liikkeeseen. Alkeellisimmillaan ampuma-ase tarkoittaa ritsaa, jousta tai katapulttia ja kehittyneimmill\xc3\xa4\xc3\xa4n tuliasetta kuten nykyaikaista konetuliasetta, sinkoa tai tykki\xc3\xa4._NEWLINE_Suomen lain mukaan "ampuma-ase" ampuu r\xc3\xa4j\xc3\xa4hdyspaineen avulla luoteja tai muita ammuksia. Ampuma-aselaki kattaa my\xc3\xb6s tehokkaat ilma-aseet, jotka ampuvat metalliluoteja. Esimerkiksi paintball-ase ei n\xc3\xa4in ollen ole lain tarkoittama ampuma-ase. Muiden maiden lait voivat m\xc3\xa4\xc3\xa4ritell\xc3\xa4 ampuma-aseen muilla tavoin.'